**Datum: 19.03.2025. SAOPŠTENJE ZA MEDIJE**

**Kompanija m:tel tradicionalni prijatelj simpozijuma „Infoteh – Jahorina“**

*Svečano otvoren 24. po redu međunarodni simpozijum*

Međunarodni simpozijum „Infoteh-Jahorina 2025“ svečano je otvoren danas na Jahorini, u organizaciji Elektrotehničkog fakulteta u Istočnom Sarajevu.

Ovaj 24. po redu međunarodni simpozijum okupio je stručnjake, naučnike, inženjere, istraživače i studente iz oblasti informacionih tehnologija i njihove primjene u oblasti sistema upravljanja, komunikacionih sistema, proizvodnih i elektronskih sistema, elektroenergetike i drugih oblasti elektrotehnike i računarstva.

Tradicionalni prijatelj „Infoteha“ je kompanija m:tel, koja je i ove godine pružila podršku ovom prestižnom naučnom skupu. Na otvaranju, prisutnima se u ime kompanije obratio Goran Đukanović, direktor Samostalnog sektora za upravljanje strategijom, programima i projektima, koji je je izrazio zadovoljstvo na saradnji sa Elektrotehničkim fakultetom u Istočnom Sarajevu, naglašavajući posvećenost kompanije obrazovanju i tehnološkom razvoju.

Takođe, u okviru ovog Simpozijuma, Đukanović će predstaviti i aktuelnu temu „U susret 5G – izazovi tranzicije“.

Međunarodni simpozijum „Infoteh-Jahorina 2025“ trajaće do petka 22. marta ove godine.

Ključne riječi: mtel, Infoteh, Jahorina

Izvor fotografija: m:tel PR